CELEX: 42012D0494
Language: hu
Date: 2012-03-23 00:00:00
Title: 2012/494/EU: A tagállamok kormányainak a Tanács keretében ülésező képviselői által elfogadott határozat ( 2012. március 23. ) az EU–LAC alapítvány nemzetközi szervezetként történő létrehozásáról szóló nemzetközi megállapodásról folytatandó tárgyalások megkezdésére vonatkozó felhatalmazásról

6.9.2012   
            
            
               HU
            
            
               Az Európai Unió Hivatalos Lapja
            
            
               L 240/2
            
         A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI ÁLTAL ELFOGADOTT HATÁROZAT
   (2012. március 23.)
   az EU–LAC alapítvány nemzetközi szervezetként történő létrehozásáról szóló nemzetközi megállapodásról folytatandó tárgyalások megkezdésére vonatkozó felhatalmazásról
   (2012/494/EU)
   A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
   tekintettel az Európai Bizottság ajánlására,
   mivel:
   
               (1)
            
            
               Az EU–LAC alapítványnak az Európai Unió és tagállamai, valamint a latin-amerikai és karib-térségi országok közötti nemzetközi szervezetként történő létrehozásáról szóló nemzetközi megállapodás (a továbbiakban: megállapodás) megkötése céljából tárgyalásokat kell kezdeni.
            
         
               (2)
            
            
               A Tanács határozata révén a Bizottság felhatalmazást kap arra, hogy tárgyalásokat folytasson a megállapodás azon rendelkezéseiről, amelyek az Európai Unió hatáskörébe tartoznak.
            
         
               (3)
            
            
               Az Európai Bizottság felhatalmazást kap arra, hogy a tagállamok nevében tárgyalásokat folytasson a megállapodás azon rendelkezéseiről, amelyek a tagállamok hatáskörébe tartoznak,
            
         ELFOGADTA EZT A HATÁROZATOT:
   1. cikk
   A Bizottság felhatalmazást kap az EU–LAC alapítványnak az Európai Unió és tagállamai, valamint a latin-amerikai és karib-térségi országok közötti nemzetközi szervezetként történő létrehozásáról szóló nemzetközi megállapodásról (a továbbiakban: megállapodás) folytatandó tárgyalások megkezdésre.
   2. cikk
   (1)   A Bizottság felhatalmazást kap arra, hogy az Európai Unió tagállamai nevében tárgyalásokat folytasson a megállapodás azon rendelkezéseiről, amelyek a tagállamok hatáskörébe tartoznak.
   (2)   A Bizottság mellett a Tanács soros elnökségét ellátó tagállam egy képviselője is részt vehet a tárgyalásokon.
   3. cikk
   A tárgyalásokat az EU–LAC alapítvány nemzetközi szervezetként történő létrehozásáról szóló nemzetközi megállapodásról folytatandó tárgyalások megkezdésére vonatkozó felhatalmazásról szóló, 2012. március 23-i 2012/493/EU tanácsi határozathoz (1) csatolt függelékbe foglalt tárgyalási irányelvek alapján kell folytatni.
   4. cikk
   A tárgyalások során konzultálni kell a Latin-Amerika munkacsoporttal (COLAT/AMLAT), amellyel minden tárgyalássorozatot megelőzően és teljes körűen konzultálni kell a javasolt tárgyalási irányvonalakkal kapcsolatban, és minden találkozót követően jelentést kell készíteni számára a tárgyalások haladásáról.
   5. cikk
   E határozat címzettje a Bizottság.
   
      Kelt Brüsszelben, 2012. március 23-án.
      
         
            a tagállamok kormányainak a Tanács keretében ülésező képviselői részéről
         
         
            az elnök
         
         C. ASHTON
      
   
   
      (1)  Lásd e Hivatalos Lap 1. oldalát.